b'\n_START_ARTICLE_\nSean Flynn\n_START_SECTION_\nZgodnje in osebno \xc5\xbeivljenje\n_START_PARAGRAPH_\nSean Flynn se je rodil 14. septembra 1989 v Los Angelesu, Kalifornija, Zdru\xc5\xbeene dr\xc5\xbeave Amerike, kot sin re\xc5\xbeiserja in producenta Gideona Amira in Rory Flynn. Je vnuk avstralskega filmskega igralca Errola Flynna in njegove druge \xc5\xbeene, Nore Eddington, povezan pa je tudi z glasovnim igralcem Quintonom Flynnom.\n_START_SECTION_\nIgralska kariera\n_START_PARAGRAPH_\nS svojo igralsko kariero je Sean Flynn za\xc4\x8del leta 1996 v televizijski seriji Sliders, kjer je dobil vlogo Jasona._NEWLINE_Leta 1998 se pojavi v filmu Simon Brich, leta 1999 v ra\xc4\x8dunalni\xc5\xa1ki videoigrici The Grail, leta 2001 pa v filmu Mladostna ljubezen ter Alex in Wonder. Leta 1999 je tudi \xc5\xa1el na avdicijo za igranje Lizzijinega mlaj\xc5\xa1ega brata v filmu Lizzie bo popstar, vendar vloge ni dobil._NEWLINE_Leta 2002 igra v animirani seriji Family Guy, leta 2003 v filmu Scorched, leta 2005 pa dobi vlogo v televizijski seriji Zoey 101, ki jo snema do leta 2008._NEWLINE_Leta 2008 igra v Zoey 101:Behind The Scenes, letos pa smo ga lahko videli v filmih Alabama Moon in Stolen Lives, trenutno pa snema film BMW, ki v kinematografih izzide leta 2010.\n_START_SECTION_\nPevska kariera\n_START_PARAGRAPH_\nSean Flynn igra kitaro in \xc5\xbee od srednje \xc5\xa1ole ima svojo glasbeno skupino. Nekaj njihovih posnetkov je objavljenih tudi na Youtube-u, vendar ve\xc4\x8dinoma delujejo preko iTunesa, kjer sta 2. avgusta 2009 iz\xc5\xa1li njihovi prvi dve pesmi. Trenutno glasbena skupina snema svoj prvi glasbeni album.'